Digineuvontaa Ylistaron kirjastossa tiistaisin klo 12-14
Ylistaron kirjaston digipisteellä saat apua ja neuvoja erilaisissa arjen digiasioissa, mm. mobiilivarmenteen käyttöönotossa ja 112-sovelluksen asennuksessa. Digipiste on avoin kaikille eikä ennakkoilmoittautumista tarvita. Varaudu jonottamiseen. Opastajat ovat MikäDigi-hankkeen digivertaisia.
Ylistaron monipalvelukirjasto ja MikäDigi-hanke
Kirkkopäivät huipentuu yhteisessä messussa, joka kutsuu rukoilemaan, laulamaan virsiä ja kokemaan gospeloratorio Lakeuden Valon musiikkia. Lasse Heikkilä ja Anna-Mari Kaskinen loivat gospeloratorion Lakeuden Ristin 60-vuotisjuhliin. Nyt ihastusta herättäneen teoksen lauluihin voi eläytyä ulkoilmassa osana messua. Ekumeenisessa messussa saarnaa piispa Matti Salomäki ja avustavana liturgina toimii johtava kappalainen Miia Juusola-Vänskä. Musiikista vastaavat kanttorit Suvi Tamminen, Maria Väinölä ja Terttu Iso-Oja sekä laulusolistit, gospelkuorot Roihu ja Liekki, yhtye ja Kurikan musiikkiopiston jousiorkesteri. Partiolaiset ovat mukana messun tehtävissä – samoin kuin iso joukko avustajia Lapuan hiippakunnan seurakunnista. Messu tulkataan viittomakielelle. Messuun ehtii hyvin pidemmänkin matkan takaa – tervetuloa! Ja jos et pääse paikalle, mukaan voi liittyä suoratoiston välityksellä Kirkon kanavalla.
KIRKKOPÄIVÄT | Päätösmessu: Luo ja varjele – Aamen
Kirkkopalvelut ry / Seinäjoen seurakunta / Lapuan hiippakunta
Arkkipiispa Tapio Luoma johdattaa sunnuntain sanomaan ennen OmaSP stadionin päätösmessua.
KIRKKOPÄIVÄT | Arkkipiispa Tapio Luoman raamattutunti
Kirkkopalvelut ry / Seinäjoen seurakunta
Lämpimästi tervetuloa vastaanottamaan uusi päivä Hiljaisuuden joogan® harjoituksella! Hiljaisuuden jooga® on rekisteröity joogalaji, jonka on kehittänyt sairaalapappi, joogaopettaja ja retriitinohjaaja Heli Harjunpää. Tässä meditatiivisessa kokonaisuudessa yhdistyvät lempeä kehollinen harjoitus, mielen hiljentymisen harjoitus ja hengellinen harjoitus. Hiljaisuuden jooga® sopii kaikille, et tarvitse aikaisempaa kokemusta. Ohjaajana Seinäjoen seurakunnan Hiljaisuuden joogan® ohjaaja Pia Ketola. Harjoituksen kesto 90 min. Ilmoittautuminen Hiljaisuuden joogaan®. HUOM! Jokaiseen harjoitukseen tulee ilmoittautua erikseen! Jokaiseen ryhmään mahtuu 50 ilmoittautunutta. Ota mukaasi harjoitukseen joustavat vaatteet, vesipullo, oma alusta (jos mahdollista). Kirkossa on varattuna alusta 20:lle ensimmäiselle. Lisäksi 20:lle myös vilttejä alustaksi. Tulethan ajoissa paikalle! Lakeuden Ristiin pääsee sisälle 15 min aikaisemmin. Harjoitus alkaa ilmoitettuna ajankohtana.
Ikoninen kasaribändi Gospel Power esiintyy! Kokoonpanossa mukana Kimmo Virtanen – laulu, Lasse Heikkilä – koskettimet ja laulu, Emeliina Virtanen – laulu ja koskettimet, Petri Laarko – Kitara, Joonas Vainio – basso, Marko Varis – rummut. Ohjelmistossa kuullaan nostalgisten klassikkojen lisäksi bändin uusia biisejä.
Esitys on suunnattu aikuisille ja tarjoaa naurua kerrakseen! Lavalla stand up -koomikko Mikko Vaismaa vie yleisön hauskojen oivallusten pariin – ja erikoisvieraina nähdään hulvaton veljeskolmikko Wiseguys: Jaakko, Kalle ja Mikko Vaismaa yhdessä!
KIRKKOPÄIVÄT | Mikko Vaismaan stand up -ilta
Minäkuvaan ja identiteettiin keskittyvä näyttely Seinäjoen Pääkirjaston Aalto-galleriassa 2.-31.5.
Essentia - kuvauksia minuudesta on minäkuvaan ja identiteettiin pohjautuva taidenäyttely Seinäjoen Pääkirjaston Aalto-galleriassa 2.-31.5.. Näyttely antaa väylän nuorille ja nuorille aikuisille osallistua taidenäyttelyyn matalalla kynnyksellä. Teemaksi valiutui minäkuva ja identiteetti sen ajankohtaisuuden vuoksi; nuorten pahoinvointi on käsinkosketeltavissa, ja maailma tuntuu olevan kaaoksessa. Mihin minä asetun tässä kaikessa? Mitkä ulkoiset ja sisäiset asiat vaikuttavat siihen, kuinka näen itseni? Identiteettiä ja minäkuvaa voi ilmaista monella tavalla, eikä yhtä ainutta oikeaa tapaa ole. Ihmisellä voi olla monia rinnakkaisia identiteettejä, jotka vaihtelevat ympäristön, kuten koulun, työpaikan tai ystäväporukan mukaan. Omaa identiteettiä voi pohtia myös iän, elämäntilanteen ja tunnetilojen kautta – sinulla on vapaat kädet päättää, miten ilmaiset itseäsi. Näyttelyavajaisia juhlitaan perjantaina 2.5. klo 17-18 Aalto-galleriassa. Tilaisuuteen on vapaa pääsy! Näyttely on avoinna pääkirjaston aukiolojen mukaan.
Jaakko Löytty 70v. kiertuekonsertti – Elämä piirtyy pientareelle Jaakko Löytyn 70v -kiertueen Elämä piirtyy pientareelle -konsertissa esitetään aikajärjestyksessä Jaskan tunnettua tuotantoa alkaen Tahdon kiittää Herraa -laulusta päätyen viimevuosien uudempiin kappaleisiin. Konsertti toteutetaan duona Sami Aspin kanssa. Asp soittaa kitaraa ja laulaa taustoja. Löytty laulaa sekä soittaa kitaraa ja huuliharppua. Asp on myös äänittänyt ja tuottanut Löytyn uusimman Elämä piirtyy pientareelle -levyn. Konserttiin on saatavilla käsiohjelma. Osa tuotosta lahjoitetaan Herättäjä-Yhdistyksen kautta ilmastokestävyyden puolesta tehtävään työhön. Ja mukana saa laulaa!
KIRKKOPÄIVÄT | Jaakko Löytty 70v. kiertuekonsertti
Dramatisoitu konsertti J.S. Bachin musiikin tunnelmassa. Musiikkia soittavat ammattimuusikot Maria Besis, huilu ja Raili Peltonen, cembalo. Koreografiat toteuttavat tanssija Virpi Aho ja tanssin harrastaja Veera Kanto. Kokonaisuus sisältää minimaalisen lavastuksen. Tilaisuuteen on vapaa pääsy.
Pohjalainen tarinateos kansanmusiikin jytkeellä vie katsojat Etelä-Pohjanmaan ja isänmaan vaiheisiin Jaakon, Marian ja monen muun todellisen ihmisen kokemusten kautta. Teos sopii kaikille, jotka tahtovat tutustua Suomen tarinaan Pohjanmaan kautta. Teos kertoo evankeliumin voimasta, joka taltutti häjyjä, rohkaisi lähtemään Amerikkaan ja antamaan anteeksi koetut kolhut ja hylkäämiset. Teoksen pohjavirtana on lakeuden maisemassa elävä toivon ja armon kaipuu. Käsikirjoitus ja kerronta toimittaja Heli Karhumäki, musiikissa palkittu pelimannibändi Kiharakolmio.
KIRKKOPÄIVÄT | Lakeus, rukous, vapaus – sinun sukusi tarina
Paula Risikko kutsuu toivon äärelle – mistä ihminen ammentaa toivoa? Keskusteluseurat laulun ja musiikin kera. Keskustelemassa: Tapio Luoma, arkkipiispa Marianne Heikkilä, pääsihteeri, rovasti Jaana Metsäranta, yrittäjä Johanna Perttilä, psykoterapeutti Musiikki: Juuso Lundström
KIRKKOPÄIVÄT | Paula Risikko kutsuu toivon äärelle
Etelä-Pohjanmaan Musiikkiopiston opettajien konsertti. Niina Kiprianoff, viulu Tibor Ivan, harmonikka Jussi Peltonen, sello Raili Peltonen, piano Konsertissa kuullaan mm. Rameaun, Kuulan, Fauren, Sibeliuksen ja Melartinin musiikkia.
KIRKKOPÄIVÄT | Etelä-Pohjanmaan Musiikkiopiston opettajien konsertti
Kysymys ”mitä tapahtuu?” luonnehtii kattavasti kulunutta vuotta 2025. Globaalin kysymyksen keskiössä on Venäjän hyökkäyssodan uhrina oman itsenäisyytensä ja koko Euroopan demokraattisen tulevaisuuden puolustamiseksi taistellut Ukraina. Keskustelutilaisuudessa kysymme, mitä maailmassa tapahtuu, kun Ukrainan ja Euroopan läntisten demokratioiden sijaan Yhdysvallat on hakenut liittolaisuutta diktatorisen Venäjän kanssa? Entä mitä tapahtuu tällä hetkellä Ukrainassa ja kuinka ukrainalaiset jaksavat? Ja mitä tapahtuu ukrainalaisten tukemiseksi paitsi Ukrainassa myös meillä Suomessa – mikä on kirkkojen rooli? Kuinka seurakunnat voivat osallistua? Kysymyksiin pureutuvat Ylen Ukrainan kirjeenvaihtaja Justas Stasevskij, Kirkon ulkomaanavun toiminnanjohtaja Tomi Järvinen, globaalihistorian apulaisprofessori Rinna Kullaa, Euroopan kirkkojen konferenssin Pathways to Peace -aloitteen ohjausryhmän jäsen pastori Riikka Porkola ja sosionomi Olesia Klesman (Tampereen kaupungin maahanmuuttajien kotoutumisen palvelut).
No Greater Love: Pop UP Gospel – kuoro feat. Samuel Ljungblahd Luvassa on sykähdyttävä ja energinen hetki, kun Pop UP Gospel -kuoro valtaa estradin yhdessä ruotsalaisen gospelin kuninkaan, Samuel Ljungblahdin, kanssa! Tämä ainutlaatuinen kokoonpano tuo musiikin iloa ja yhteisöllisyyttä suoraan sydämeesi. Samuel Ljungblahd tunnetaan karismaattisena esiintyjänä, joka yhdistää soulmusiikin ja gospelin hurmaavaksi kokonaisuudeksi. Hänen kanssaan lavalla loistaa Pop UP Gospel -kuoro, joka on täynnä intohimoa ja rytmiä. Luvassa on kappaleita, jotka saavat hymyn huulille, kädet taputtamaan ja sydämen sykkimään vähän nopeammin. Tämä esitys ei jätä ketään kylmäksi – tule mukaan kokemaan gospelin voima ja riemu!
KIRKKOPÄIVÄT | No Greater Love: Pop UP Gospel | konsertti
Seminaari 2 päivää pe-la: 99,00 €. Seminaari 1 päivä pe tai la: 69,50 €.
Tervetuloa kuuntelemaan neljässä lyhyessä, mutta vaikuttavassa puheessa käsiteltäviä ajankohtaisia ja kantaa ottavia aiheita, jotka koskettavat kirkkoa ja yhteiskuntaa. TedTalk-tyyliset 15 minuutin esitykset pureutuvat teemoihin, kuten seksuaalivähemmistöjen asema kirkossa, ilmastonmuutoksen vaikutukset sekä kirkon rooli muuttuvassa maailmassa. Lavalle nousevat Petja Kopperoinen, Hanna-Leena Autio, Heikki Nenonen ja Rebekka Naatus – juontajana toimii ”Pastorific” Jussi Koski. Valmistaudu inspiroitumaan ja haastamaan ajatteluasi!
KIRKKOPÄIVÄT | Punnittuja sanoja – puheita, jotka ravistelevat ja herättävät
Sateenkaariseuroissa lyhyet puheet ja virsikirjan virret vuorottelevat ja noudatamme turvallisemman tilan periaatteita. Puhumassa Arja Majuri, rovasti, Lohja; Panu Mäenpää, vaikuttajaviestinnän johtaja ja ihmisoikeusaktivisti, Helsinki; Matleena Ikola, oppilaitospappi, Helsinki; Jari Nieminen, hankinta-asiantuntija, kirkkovaltuutettu, Vaasa ja Tapio Luoma, arkkipiispa, Turku.
Entisten ja nykyisten seurakuntanuorten ripariveisuut – laulattajina J. Jyrä & Ariel Seinäjoen keskustorin Toripaviljongilla lauletaan yhdessä tunnetuimpia ja rakastetuimpia riparilauluja ja suomigospelin helmiä. Laulattamassa ja tarinoita kappaleista kertomassa ovat Suomigospelin tarina -kirjan kirjoittanut artisti Ariel Neulaniemi ja Seinäjoella varttunut gospelartisti J. Jyrä.
KIRKKOPÄIVÄT | Entisten ja nykyisten seurakuntanuorten ripariveisuut
Näkymätön ja vaiettu lähisuhdeväkivalta: Miten se saadaan loppumaan? Lähisuhdeväkivalta on vaiettu osa suomalaista arkea. Naisista joka kolmas ja miehistä joka kuudes on kokenut elämänsä aikana fyysistä väkivaltaa tai sillä uhkailua parisuhteessa. Henkistä väkivaltaa kohdanneiden määrä on vielä suurempi. Väkivalta vaikuttaa myös niihin, jotka joutuvat todistamaan sitä sivusta, etenkin lapsiin. Lähisuhteissa koettu väkivalta ei koske vain yksittäisiä väestöryhmiä, vaan läpäisee koko suomalaisen yhteiskunnan. Jokainen meistä todennäköisesti tuntee jonkun, jolle väkivalta on tuttua joko sen kokijana tai sen tekijänä. Harvemmin kuitenkaan tiedämme siitä. Lähisuhdeväkivalta jää aivan erityisesti kodin seinien sisään. Siitä puhutaan vähän, siitä kirjoitetaan vähän. Ja kuitenkin juuri väkivallan näkyväksi ja kuulluksi tekeminen olisi yksi tärkeä askel kohti turvallisempaa arkea ja yhteiskuntaa. Minkälaiset henkiset jäljet väkivalta jättää kokijaansa ja tekijäänsä? Mitä pitäisi tehdä väkivallan mahdollistavan kulttuurin purkamiseksi? Mikä on kirkon rooli hiljaisuuden rikkomisessa? Aiheesta keskustelemassa piispa Kaisamari Hintikka, kansanedustaja Hilkka Kemppi ja Länsi-Uudenmaan seurakuntien perheasiain neuvottelukeskuksen johtaja Jussi Aukio.
KIRKKOPÄIVÄT | Näkymätön ja vaiettu lähisuhdeväkivalta
Tervetuloa laulamaan iloisia Siionin kanteleen lauluja ja kuulemaan armon ja toivon sanomaa. Puhujina seuroissa ovat ELY:n hallituksen pj. Jani Latva-Nikkola, tuottaja-toimittaja Elina Vaittinen, juonto ELY:n aluejohtaja Satu Kivisaari. Musiikissa: Projektikuoro, joht. ja yhteislaulut säestää kanttori Paula Setälä. Järj. Evankelinen lähetysyhdistys – ELY ry.